Putim

Putim estas municipo en Ĉeĥio, Sudbohemia regiono. Vivas ĉi tie  (). Ĝi situas sur la dekstra bordo de la rivero Blanice, senpere antaŭ ĝia kunfluiĝo kun la rivero Otava, 6 km sudokcidente de la distrikta urbo Písek en la supermara alto 386 m.

 Historio 
Teritorio de la komunumo estis priloĝata jam en la epokoj kelta, romia kaj malnovslava.
La vilaĝo mem estis fondita plej verŝajne en la 11-a jarcento. La unua konservita skriba dokumento pri ekzisto de la komunumo devenas el la jaro 1205. Ĝi citas du pli malnovajn skribaĵojn - en la unua la princo Břetislav la 2-a donacis al la benediktana monaĥejo Ostrov en Davle kapelon de Sankta Petro en Putim. De la monaĥejo ekposedis la vilaĝon Putim la urbo Písek supozeble ne la 13-a jarcento.

 Loĝantaro 

 Vidindaĵoj 
 preĝejo de Sankta Laŭrenco (Kostel svatého Vavřince) el la dua duono de la 13-a jarcento
 remparita malfrugotika paroĥejo, antaŭa fortikaĵo
 ŝtona ponto trans la rivero Blanice, devenanta el 1862-1864
 kamparaj domoj kun frontonoj en stilo de t.n. sudbohemia kampara baroko
 domoj sur la ĉefplaco kun unikaj pafilejaj fenestroj
 fiŝlago Podkostelní (Subpreĝeja)

 Vilaĝo en ĉeĥa kulturo 
Putim famiĝis danke al la romano de Jaroslav Hašek „Aventuroj de la brava soldato Ŝvejk dum la mondmilito“, kiam en la 2-a ĉapitro de la dua volumo (Anabaso se Ŝvejk al Budějovice) la brava soldato estis arestita ĝuste en Putim kaj suspektata, ke li estas rusa spiono.

En Putim okazas ankaŭ la agado de romano Jan Cimbura de Jindřich Šimon Baar. Konata estas ankaŭ popola kanto „Tra pordego al Putim mi iris“.

La vilaĝo nuntempe vivas per riĉa kultura vivo. Populara estiĝis i.a. solena fiŝkaptado en la Subpreĝeja fiŝlago (ĉiujare en oktobro).

 Pluaj fotoj 

Kategorio:Municipoj en distrikto Písek
Kategorio:Vilaĝoj en distrikto Písek
Kategorio:Setlejoj en Ĉeskobudejovica baseno